Eesti Kohtuarstlik Ekspertiisibüroo
Eesti Kohtuarstlik Ekspertiisibüroo oli Justiitsministeeriumi alluvuses olev riigiasutus (büroo), mis asus Tallinnas aadressil Narva maantee 46. Büroo tegevuse põhieesmärk oli büroo põhimääruse järgi teha kohtuarstlikke, kohtukeemia- ja kohtubioloogiaekspertiise. Büroo asutati 2001[viide?] ja see lõpetas tegevuse 2007. aasta lõpul, kui Eesti Kohtuarstliku Ekspertiisibüroo ja Kohtuekspertiisi ja Kriminalistika Keskuse ühinemisel moodustati uus asutus: Eesti Kohtuekspertiisi Instituut.